ننګرهار نن د جمعې په ورځ د روان سپوږمیز کال د ذو القعدې د میاشتې په ۱۵مه د افغانی سرې میاشتې سرپرست عمومی رئیس مولـ.ـ.ـوی مطـ.ـ.ـیع الحـ.ـ.ـق خالـ.ـ.ـص د ختیځ زون په کچه په ننګرهار ولایت کې د روانی ناروغانو له مرکز څخه لیدنه وکړه. په یاده لیدنه کې ښاغلی خالـ.ـ.ـص د روانی ناروغانو د مرکز مسئولینو او کارکوونکو ته له ناروغانو سره د ښه خدمت، پاکوالی او هغوی سره د ښه چلند په تړاو لازمې سپارښتنې او توصیې وکړې. مرکزی ریاست د افغانی سرې میاشتې مرستیال الحاج مـ.ـ.ـلا نورالـ.ـ.ـدین تـ.ـ.ـرابی د یو څلور کسیز پلاوی په مشرۍ د ترکیې هېواد استانبول ښار ته د بشری مرستو د جلب په موخه په رسمی سفر ولاړ. ‏نوموړی به ددې سفر په ترڅ کې د ترکیې هیواد د سرې میاشتې له مسئولینو ، د بېلګېټس بنسټ او یو شمېر نورو خیریه بنسټونو له استازو سره لیدنې وکړی. د یاد سفر پلان شویو لیدنو کې به نوموړی له ګډونوالو سره د افغانستان د وګړو بشری ستونزې او اړتیاوې شریکې کړی او د ګډو همکاریو د غوښتنې ترڅنګ به د افغانی سرې میاشتې له لارې د افغانستان له بېوزله وګړو سره د نغدی مرستو ترڅنګ د خوراکی او غیر خوراکی توکو د مرستو غوښتنې هم شریکې کړی.